MNÍCHOVA LEHOTA. Futbalisti TJ Družstevníka Mníchova Lehota zažívajú dobrú jesennú časť. Z deviatich stretnutí až sedemkrát zvíťazili. Naposledy proti kvalitnému súperovi z Dubodiela. Počasie zariadilo, že sa tento duel odohral na umelom trávniku trenčianskeho AS. Lehoťania sa v prvom polčase vypracovali trojgólový náskok, ktorý sa v závere úvodného dejstva stenčil na rozdiel gólu.
V druhom polčase sa na gól čakalo až do záveru stretnutia. V čase, kedy už všetci šetrili sily a pomaly čakali na záverečný hvizd hlavného rozhodcu, prišla chvíľka najstaršieho hráča na ploche.
Futsalový majster
Iba málokto vie, že Marián Vavruš mal dobre rozbehnutú aj kariéru futsalistu. S Dubnicou nad Váhom sa štyrikrát tešil z majstrovského titulu. V roku 2000 si raz obliekol reprezentačný dres v zápase proti Poľsku. Po angažovaní v AS Trenčín kariéru ukončil.
Marián Vavruš zobral loptu ešte na svojej polovici a sólom cez takmer celé ihrisko pridal štvrtý presný zásah svojho tímu, akoby to bola najľahšia vec na svete. Fyzická pripravenosť nevysokého ofenzívne ladeného hráča je až udivujúca.Čítajte
"Čo by som vám na neho povedal? Je rýchly," pousmiala sa živá duša futbalu v obci Erik Laco.
"Ako žiak som pravidelne reprezentoval školu v bežeckých disciplínach. Rozhodoval som sa, či sa budem venovať atletike, ale nakoniec zvíťazila láska k futbalu," povedal na úvod Marián Vavrúš.
Pejo
AJ TOTO SA V ČLÁNKU DOČÍTATE
Ako vznikla prezývka "Pejo"?
Kde sa podpisovali papiere ohľadom prevodu Laugaricia Trenčín na AS Trenčín?
Aký debut zažíval Marián Vavruš v najvyššej slovenskej súťaži?
Ktorý tréner mu pomohol do Corgoň ligy?
Čo ho zlákalo hrať za Mníchovu Lehotu?
Kľúčovského rodáka verejnosť skôr pozná pod prezývkou "Pejo". Tá mu prischla už v mladom veku. Pomenoval ho tak spolužiak. Vraj pre to, že je neskutočne rýchly a behá ako taký koník Pejko.